CELEX: 32009D0893
Language: hu
Date: 2009-11-30 00:00:00
Title: 2009/893/EK: A Bizottság határozata ( 2009. november 30.) a harmadik országok és spermagyűjtő központok jegyzéke, valamint a bizonyítványkiállítás követelményei tekintetében a házisertések spermájának Közösségbe történő behozataláról (az értesítés a C(2009) 9354. számú dokumentummal történt) (EGT-vonatkozású szöveg)

5.12.2009   
            
            
               HU
            
            
               Az Európai Unió Hivatalos Lapja
            
            
               L 320/12
            
         
      A BIZOTTSÁG HATÁROZATA
   
   (2009. november 30.)
   a harmadik országok és spermagyűjtő központok jegyzéke, valamint a bizonyítványkiállítás követelményei tekintetében a házisertések spermájának Közösségbe történő behozataláról
   (az értesítés a C(2009) 9354. számú dokumentummal történt)
   (EGT-vonatkozású szöveg)
   (2009/893/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a sertéssperma Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1990. június 26-i 90/429/EGK tanácsi irányelvre (1) és különösen annak 7. cikke (1) bekezdésére, 8. cikke (1) bekezdésére, 9. cikke (2) bekezdésére és 10. cikke (2) bekezdésére,
   mivel:
   
               (1)
            
            
               A 90/429/EGK irányelv meghatározza a házisertések spermájának Közösségen belüli kereskedelmére és harmadik országokból történő behozatalára alkalmazandó állat-egészségügyi feltételeket. Az irányelv előírja, hogy a tagállamok csak olyan harmadik országból engedélyezhetik sertéssperma behozatalát, amely szerepel az irányelvben megállapított eljárásnak megfelelően összeállított jegyzékben. A 90/429/EGK irányelv előírja továbbá, hogy ugyanezen eljárás szerint, össze kell állítani azon jóváhagyott spermagyűjtő központok jegyzékét, amelyekből a tagállamok engedélyezhetik az említett harmadik országokból származó sperma behozatalát.
            
         
               (2)
            
            
               A 90/429/EGK irányelv emellett előírja, hogy a spermaszállítmányokat állat-egészségügyi bizonyítványnak kell kísérnie, amelyet az irányelvben foglalt mintapéldánynak megfelelően kell kiállítani.
            
         
               (3)
            
            
               A házisertések spermájának behozatalára vonatkozó feltételek megállapításáról szóló, 2002. július 19-i 2002/613/EK bizottsági határozat (2) meghatározza azon harmadik országok jegyzékét, amelyekből a tagállamok engedélyezhetik sperma behozatalát. A jegyzéket az említett harmadik országok állat-egészségügyi státusa alapján állították össze.
            
         
               (4)
            
            
               A 2002/613/EK határozat meghatározza azon spermagyűjtő központok jegyzékét, amelyekből a tagállamok engedélyezik sperma behozatalát.
            
         
               (5)
            
            
               Jelenleg több kanadai és egyesült államokbeli spermagyűjtő központ szerepel a jegyzékben. Az említett harmadik országok a jegyzékben szereplő spermagyűjtő központjaikra vonatkozó bejegyzésekkel kapcsolatban számos módosítást kértek. A módosítások közül néhány adminisztratív jellegű, vagy már jóváhagyott központok törlésére vonatkozik, néhány pedig új központok felvételét szorgalmazza.
            
         
               (6)
            
            
               Kanada és az Egyesült Államok megfelelő garanciákat nyújtott arra vonatkozóan, hogy az új spermagyűjtő központok megfelelnek a 90/429/EGK irányelvben meghatározott megfelelő feltételeknek, és hogy az érintett spermagyűjtő központokat az említett harmadik országok állat-egészségügyi szolgálatai hivatalosan jóváhagyták a Közösségbe történő kivitel tekintetében. A 2002/613/EK határozatban meghatározott jóváhagyott spermagyűjtő központok jegyzékét ezért ennek megfelelően módosítani kell.
            
         
               (7)
            
            
               A 2002/613/EK határozat III. mellékletében szereplő állat-egészségügyi bizonyítvány mintája tartalmazza a sperma Közösségbe történő behozatalára vonatkozó állat-egészségügyi feltételeket. E feltételek nem teljes mértékben állnak összhangban az Állat-egészségügyi Világszervezet Szárazföldi Állatok Egészségügyi Kódexével (Szárazföldi Állatok Egészségügyi Kódexe), és ezért azokat frissíteni kell.
            
         
               (8)
            
            
               Mindemellett a 2007/240/EK bizottsági határozat (3) előírja, hogy az élő állatoknak, spermának, embriónak, petesejtnek és állati eredetű termékeknek a Közösségbe történő behozatalához előírt állat-egészségügyi, egészségügyi és közegészségügyi bizonyítványokat az állat-egészségügyi bizonyítványnak a határozat I. mellékletében megadott egyedi mintái alapján kell kiállítani.
            
         
               (9)
            
            
               Ennek megfelelően, a 2002/613/EK határozat III. mellékletében meghatározott állat-egészségügyi bizonyítvány mintáját, a Szárazföldi Állatok Egészségügyi Kódexének vonatkozó részei, valamint a 2007/240/EK határozat I. mellékletében meghatározott vonatkozó egyedi minta szerint módosítani kell.
            
         
               (10)
            
            
               A 2002/613/EK határozat IV. melléklete meghatározza a Svájcból a Közösségbe behozott spermaszállítmányok esetében használandó állat-egészségügyi bizonyítvány mintáját. Az Európai Közösség és a Svájci Államszövetség között a mezőgazdasági termékek kereskedelmére vonatkozóan létrejött megállapodás (4) 11. melléklete, 2. függeléke, VIII(B) fejezetének 3b) pontja azonban egyedi követelményeket állapít meg a bizonyítványok kiállítására vonatkozóan. A megállapodást a Tanács és – a tudományos és műszaki együttműködésről szóló megállapodás tekintetében – a Bizottság, a Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom határozata (5) jóváhagyta.
            
         
               (11)
            
            
               Az említett egyedi követelmények szempontjából helyénvaló, hogy a Svájcból a Közösségbe behozott spermaszállítmányokat a Közösségen belüli spermakereskedelemben használt és a 90/429/EGK irányelv D. mellékletében meghatározott minta szerint kiállított, az Európai Közösség és a Svájci Államszövetség között a mezőgazdasági termékek kereskedelmére vonatkozóan létrejött megállapodás 11. melléklete, 2. függeléke VIII(B) fejezetének 3b) pontjában meghatározott kiigazítások szerinti állat-egészségügyi bizonyítvánnyal kísérjék. A 2002/613/EK határozat IV. mellékletét ezért el kell hagyni.
            
         
               (12)
            
            
               E határozat alkalmazása során figyelembe kell venni azokat a bizonyítványok kiállítására vonatkozó egyedi követelményeket és állat-egészségügyi tanúsítványmintákat, amelyek az 1999/201/EK tanácsi határozat (6) által jóváhagyott, az Európai Közösség és Kanada kormánya között az élő állatok és állati termékek kereskedelmével kapcsolatos közegészségügyi és állat-egészségügyi védelemre vonatkozó egészségügyi intézkedésekre vonatkozóan létrejött megállapodás (7) szerint később meghatározásra kerülhetnek.
            
         
               (13)
            
            
               E határozat alkalmazása során azokat a bizonyítványok kiállítására vonatkozó egyedi követelményeket és egészségügyi tanúsítványmintákat is figyelembe kell venni, amelyek a 97/132/EK tanácsi határozat (8) által jóváhagyott, az Európai Közösség és Új-Zéland között az élő állatok és állati termékek kereskedelme esetében alkalmazandó állat-egészségügyi intézkedésekre vonatkozóan létrejött megállapodás (9) szerint később meghatározásra kerülhetnek.
            
         
               (14)
            
            
               A közösségi jogszabályok érthetősége és következetessége érdekében a 2002/613/EK határozat hatályát veszti, és helyébe ez a határozat lép.
            
         
               (15)
            
            
               A kereskedelmi fennakadások elkerülése céljából a 2002/613/EK határozattal összhangban kiállított állat-egészségügyi bizonyítványok használata az átmeneti időszak alatt engedélyezett.
            
         
               (16)
            
            
               A 2008/73/EK tanácsi irányelv (10) módosította a 90/429/EGK irányelvet, és egyszerűsített eljárást vezetett be a Közösségbe történő spermabehozatal tekintetében jóváhagyott harmadik országokban lévő spermagyűjtő központok jegyzékbe vételére és a jegyzék közzétételére.
            
         
               (17)
            
            
               A 2010. január 1-jétől alkalmazandó új eljárás szerint a jegyzékek összeállítása már nem a Bizottság hatáskörébe tartozik. A Bizottsággal csak közölni kell a harmadik ország illetékes hatósága által a 90/429/EGK irányelvben meghatározott feltételekkel összhangban engedélyezett spermagyűjtő központok jegyzékét, amelyekből sperma szállítható a Közösségbe, és a Bizottság a jegyzéket tájékoztatás céljából elérhetővé teszi a nyilvánosság számára.
            
         
               (18)
            
            
               A 2008/73/EK irányelv által bevezetett új eljárás eredményeképpen az e határozatban meghatározott, jóváhagyott spermagyűjtő központok jegyzékére vonatkozó rendelkezések 2009. december 31-én hatályukat vesztik.
            
         
               (19)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Sperma behozatala
   Harmadik országból spermaszállítmányokat csak abban az esetben lehet a Közösségbe behozni, ha megfelelnek a következő feltételeknek:
   
               a)
            
            
               az I. mellékletben felsorolt valamely harmadik országból származnak;
            
         
               b)
            
            
               a II. melléklet 1. részében meghatározott állat-egészségügyi bizonyítvány mintája szerint kiállított, a II. melléklet 2. részében meghatározott kitöltési útmutatónak megfelelően kitöltött egészségügyi bizonyítvány kíséri azokat; amenynyiben azonban a Közösség és harmadik országok között létrejött kétoldalú megállapodásokban a bizonyítványok kiállítására vonatkozóan egyedi követelményeket határoztak meg, ez utóbbi követelmények alkalmazandók;
            
         
               c)
            
            
               megfelelnek a b) pontban említett egészségügyi bizonyítványban meghatározott követelményeknek;
            
         
               d)
            
            
               a III. mellékletben felsorolt valamely spermagyűjtő központból származnak.
            
         2. cikk
   A spermaszállítmányok Közösségbe történő szállítására vonatkozó általános feltételek
   1.   Spermaszállítmányok nem szállíthatók egy konténerben olyan más spermaszállítmányokkal:
   
               a)
            
            
               amelyeket nem Közösségbe történő behozatalra szánnak; vagy
            
         
               b)
            
            
               amelyek egészségügyi státusa alacsonyabb.
            
         2.   A Közösségbe történő szállítás során a spermaszállítmányokat lezárt és leplombált tartályban kell tartani, és a plomba nem sérülhet.
   3. cikk
   Hatályon kívül helyezés
   A 2002/613/EK határozat hatályát veszti.
   4. cikk
   Átmeneti rendelkezések
   Az 1. cikk b) pontjától eltérően, a 2002/613/EK határozat III. és IV. mellékletében meghatározott minta szerint 2010. május 31-e előtt kiállított egészségügyi bizonyítvánnyal rendelkező spermaszállítmányok Közösségbe történő behozatala 2010. június 30-ig engedélyezett.
   5. cikk
   Alkalmazhatóság
   Ez a határozat 2009. december 15-től alkalmazandó.
   Az 1. cikk d) pontja azonban csak 2009. december 15. és 2009. december 31. között alkalmazandó.
   6. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2009. november 30-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 224., 1990.8.18., 62. o.
   
      (2)  HL L 196., 2002.7.25., 45. o.
   
      (3)  HL L 104., 2007.4.21., 37. o.
   
      (4)  HL L 114., 2002.4.30., 132. o.
   
      (5)  HL L 114., 2002.4.30., 1. o.
   
      (6)  HL L 71., 1999.3.18., 1. o.
   
      (7)  HL L 71., 1999.3.18., 3. o.
   
      (8)  HL L 57., 1997.2.26., 4. o.
   
      (9)  HL L 57., 1997.2.26., 5. o.
   
      (10)  HL L 219., 2008.8.14., 40. o.
   
      I. MELLÉKLET
      
         Azon harmadik országok jegyzéke, amelyekből a tagállamok engedélyezik a házisertések spermájának behozatalát
      
      
                  ISO-kód
               
               
                  Harmadik ország neve
               
               
                  Megjegyzések
               
            
                  CA
               
               
                  Kanada
               
               
                   
               
            
                  CH
               
               
                  Svájc (1)
                  
               
               
                   
               
            
                  NZ
               
               
                  Új-Zéland
               
               
                   
               
            
                  US
               
               
                  Egyesült Államok
               
               
                   
               
            
         (1)  Az Európai Közösség és a Svájci Államszövetség között a mezőgazdasági termékek kereskedelmére vonatkozóan létrejött megállapodásnak (HL L 114., 2002.4.30., 132. o.) megfelelő bizonyítványok.
   
   
      II. MELLÉKLET
      
         1.   RÉSZ
      
      
         Házisertések spermájának behozatalára vonatkozó állat-egészségügyi bizonyítvány mintája
      
      
         
      
         
      
         
      
         
      
         
      
         2.   RÉSZ
      
      
         Kitöltési útmutató a bizonyítványhoz
      
      
                  a)
               
               
                  Az állat-egészségügyi bizonyítványokat az exportáló harmadik ország illetékes hatósága állítja ki, a II. mellékletben meghatározott minta alapján.
                  A rendeltetési hely szerinti tagállam kérésére az egészségügyi bizonyítvány eredeti formanyomtatványába a további tanúsítási követelményeket, illetve az e követelményeknek való megfelelést igazoló tanúsítványokat is be kell építeni.
               
            
                  b)
               
               
                  Az állat-egészségügyi bizonyítvány eredeti példánya egyetlen lapból áll, vagy – amennyiben több szöveg szükséges – valamennyi lapnak egyetlen egészet kell alkotnia, és azok nem választhatók szét.
               
            
                  c)
               
               
                  Amennyiben az állat-egészségügyi bizonyítvány mintájában az szerepel, hogy a kívánt szövegrészt kell megtartani, az adott esetre nem vonatkozó szövegrészt a hatósági állatorvos áthúzhatja, szignálja és lepecsételi, vagy teljes egészében törölheti a bizonyítványból.
               
            
                  d)
               
               
                  Az egészségügyi bizonyítványt legalább a szállítmányt a Közösségbe beléptető állat-egészségügyi határállomás szerinti tagállam és a rendeltetési hely szerinti tagállam egyik hivatalos nyelvén állítják ki. Az említett tagállamok azonban engedélyezhetik, hogy a bizonyítványt egy másik tagállam nyelvén állítsák ki, ha szükséges, hivatalos fordítással kísérve.
               
            
                  e)
               
               
                  Amennyiben az állat-egészségügyi bizonyítványhoz további lapokat kapcsolnak a szállítmányt alkotó tételek azonosítása céljából (az állat-egészségügyi bizonyítvány mintájának I.28. pontjában szereplő jegyzék/felsorolás), az ilyen további lapokat szintén úgy tekintik, mint amelyek a bizonyítvány eredetijének részét képezik, feltéve, hogy az igazoló hatósági állatorvos aláírása és pecsétje minden lapon szerepel.
               
            
                  f)
               
               
                  Ha az állat-egészségügyi bizonyítvány, beleértve az e) pontban említett további lapokat is, egynél több lapból áll, minden lapot a lap alján a következőképpen számoznak meg: „-x(a lap száma)/y(az összes lap száma)-”, és a lap tetején feltüntetik a bizonyítvány illetékes hatóság által adott hivatkozási számát.
               
            
                  g)
               
               
                  Az állat-egészségügyi bizonyítvány eredetijét egy hatósági állatorvos a Közösségbe kivinni szánt szállítmány berakodása előtti utolsó munkanapon tölti ki és írja alá. Az exportáló harmadik ország illetékes hatóságai biztosítják, hogy a bizonyítványra vonatkozóan a 96/93/EK tanácsi irányelvben (1) meghatározottakkal egyenértékű követelményeket kövessenek.
                  A hatósági állatorvos aláírásának és pecsétjének az állat-egészségügyi nyomtatvány színétől eltérőnek kell lennie. Ez a követelmény a szárazbélyegzőtől vagy vízjelektől eltérő pecsétekre is vonatkozik.
               
            
                  h)
               
               
                  A bizonyítvány eredetijének a szállítmányt egészen a Közösségbe beléptető állat-egészségügyi határállomásáig kísérnie kell.
               
            
                  i)
               
               
                  A bizonyítványnak az állat-egészségügyi bizonyítványminta I.2. és II.a. pontjában említett hivatkozási számát az exportáló harmadik ország illetékes hatósága adja ki.
               
            
         (1)  HL L 13., 1997.1.16., 28. o.
   
   
      III. MELLÉKLET
      
         Azon spermagyűjtő központok jegyzéke, amelyekből a tagállamok engedélyezik a házisertések spermájának behozatalát
      
      
                  ISO-kód
               
               
                  Jóváhagyás száma
               
               
                  A központ neve és címe
               
            
                  KANADA
               
            
                  CA
               
               
                  7-AI-100
               
               
                  
                              Aurora GTC
                           
                        
                              Box 177
                           
                        
                              Kipling, Saskatchewan
                           
                        
                              Location SW 15-10-6 W2
                           
                        
            
                  CA
               
               
                  8-AI-05
               
               
                  
                              Alberta Swine Genetics Corp.
                           
                        
                              Box 3310
                           
                        
                              Leduc
                           
                        
                              Alberta T9E 6M3
                           
                        
            
                  CA
               
               
                  7-AI-96
               
               
                  
                              Hypor
                           
                        
                              Box 323
                           
                        
                              Ituna
                           
                        
                              Saskatchewan S0A 1V0
                           
                        
            
                  CA
               
               
                  7-AI-105
               
               
                  
                              Topigs Canada Inc
                           
                        
                              201-1465 Buffalo Place
                           
                        
                              Manitoba R3T 1L8
                           
                        
            
                  SVÁJC
               
            
                  CH
               
               
                  CH-LU-AI-01S
               
               
                  
                              Suisag, 6213 Knuttwil, Schaubern,
                           
                        
                              A: 041 462 65 50 B: 041 462 65 49
                           
                        
                              info@suisag.ch
                           
                        
            
                  CH
               
               
                  CH-TG-AI-01S
               
               
                  
                              Suisag, 9545 Wängi, Eggetsbühl,
                           
                        
                              A: 041 462 65 50 B: 041 462 65 49
                           
                        
                              kca@suisag.ch
                           
                        
            
                  EGYESÜLT ÁLLAMOK
               
            
                  US
               
               
                  09IL002
               
               
                  
                              INET * AI, INC.
                           
                        
                              2429 N. 1950th Avenue
                           
                        
                              Camp Point, IL 62320